Uutisissa: Syytön.
Elämän puolustaja vedettiin oikeuteen.
Miksi syytteet hylättiin ja miten se vaikuttaa elämän puolustajiin?
Lisäksi: Evankelikaalit ovat aiemmin tukeneet entistä presidentti Trumpia.
Miksi he panttaavat nyt tukeaan?
Ja: Yhdessä maailman suurimmista slummeista -
likainen vesi sairastuttaa ja jopa tappaa.
Järjestö auttaa puhdistamaan vettä ja tuo terveyttä ja uutta elämää.
KRISTILLISEN MAAILMAN UUTISET
Tervetuloa uutisten pariin!
Elämän puolustaja Mark Houck sai liittovaltiolta vapauttavan tuomion.
Hän sanoo olevansa iloinen, siunattu ja kiitollinen.
Hän mielii takaisin neuvontatyöhön.
Houckin asianajaja pitää vapautusta voittona koko liikkeelle. Matt Galka.
Herra, kiitos. Missä kaksi tai useampi on koolla nimessäsi, olet siellä.
Mark Houck perheineen rukoili Philadelphiassa oikeustalolla.
Valamiehistö oli juuri vapauttanut hänet syytteistä.
Helpottunut, iloinen, siunattu -
ja todella kiitollinen.
Elämän puolustaja oli osana kiistassa aborttiklinikan edessä v. 2021.
Liki vuotta myöhemmin FBI rynnäköi aamulla Houckin kotiin -
ja pidätti hänet perheen edessä. Oikeusministeriö väitti, -
että töniminen Houckin ja vapaaehtoisen saattajan välillä -
rikkoi oikeutta päästä vapaasti klinikalle. Valamiehistö oli eri mieltä.
Oikeusministeriön ei olisi ikinä pitänyt puuttua asiaan.
Toivomme, että sanoma menee perille Washingtoniin: -
Lopettakaa neuvojien häirintä.
He yrittävät vain kertoa aborttia harkitseville vaihtoehdoista.
Toivon, että tässä tapahtuu nyt laajempikin muutos.
Oikeus käsitteli väitettyä häirintää, -
joka Houckin mukaan tapahtui, kun hänen pojalleen huudeltiin.
Asianajaja painotti sananvapautta.
Kyse on 1. lisäyksestä. Markilla ja kaikilla neuvojilla -
on yhtäläinen oikeus olla kadulla sekä tarjota apua ja vaihtoehtoja -
aborttia harkitseville.
Houck sanoo palaavansa kadulle jatkamaan neuvontatyötä.
Laittakaa minut listalle. - Kymmeneltä keskiviikkona.
Sopii. Menen sinne, missä minua tarvitaan.
Mahtavaa päästä jatkamaan työtä.
Valamiehistössä oli pattitilanne, -
mutta varalla olleen valamiehen mukaantulo ratkaisi sen.
Asianajajan mukaan Houck on valmis todistamaan kongressissa.
He toivovat saavansa kutsun pian. Matt Galka, CBN News.
Tuhannet johtajat, aktivistit ja lainsäätäjät -
ovat koolla Washingtonissa tällä viikolla -
tuomassa esiin uskon takia vainottujen ahdinkoa.
Caitlin Burke raportoi tämän vuoden uskonnonvapauskonferenssista.
Uskonnonvapauskonferenssia alettiin järjestää, -
koska haluttiin edistää kaikkien uskonnonvapautta kaikkialla.
Levottomuuksien lisääntymistä vasten maailmalla -
järjestäjät uskovat, että uskonnon- vapaus on perusihmisoikeus -
ja myös tärkeä ulkopoliittinen kysymys.
USA:n pitää edelleen olla ääni uskon takia vainotuille äänettömille.
Ellei monimuotoisessa maailmassa ole uskonnonvapautta kaikilla, -
sitä ei ole kenelläkään.
Eriävistä poliittisista näkemyksistä huolimatta -
kunniapuheenjohtajat McCaul ja McGovern -
jakoivat huolen uskonvainojen kasvusta.
Maissa, joissa hyökätään uskonnonvapautta vastaan, -
sorto ja epävakaus ovat usein vallitseva tila.
Uskonnonvapauksien suojeleminen on paitsi oikein -
myös kansallisen turvallisuuden kysymys.
Ratkaisemalla konflikteja estetään terrorismia kotona ja ulkomailla.
Uskonnonvapauksien edetessä konfliktit heikkenevät.
Entinen uskonnonvapauslähettiläs Sam Brownbackin mukaan -
asialla on merkittävä rooli maailman tapahtumissa.
Esimerkiksi Ukraina. Ukrainan ortodoksikirkon eroaminen -
Venäjän ortodoksikirkosta vaikutti osaltaan Putinin toimiin.
Hän ei halunnut Ukrainan irtautuvan.
Suurin uhka uskonnonvapaudelle tulee Brownbackin mielestä silti Kiinasta.
Se on autoritaarinen hallinto, -
joka pyrkii viemään malliaan ja teknologiaa.
Ihmisoikeusaktivisti tohtori Yang Jianli syyttää kommunistipuoluetta.
Loppujen lopuksi syy siihen, -
että Kiina ei suvaitse uskoamme, -
on se, että kommunistipuolue toivoo korvaavansa -
ihmisen tarpeen palvella Jumalaa korvaavalla uskonnonnolla, -
jonka keskus on puolue.
Jianlin mukaan näyttö on selvä.
Tarvitsee katsoa vain uiguureja, tiibetiläisiä ja muita uskontoryhmiä -
nähdäkseen Kiinan hävittävän järjestelmällisesti kaikki, -
jotka eivät ole uskollisia puolueelle.
Hän vaatii maita tuomitsemaan kohtelun yhteisrintamassa.
Brownback toivoo konferenssin vievän uskonnonvapauksia uudelle tasolle -
kärkiasiaksi hallinnon kaikille tasoille.
Caitlin Burke, Washington.
Epälojaaliuden merkki. Näin entinen presidentti Trump sanoo kristityistä, -
jotka eivät tue häntä presidentiksi.
Hän kertoo, miten hän aikoo palauttaa evankelikaalit leiriinsä.
Hei! Olen Gordon Robertson. Uusimman opetukseni aihe on se, -
kuka olet, mistä tulet ja ennen kaikkea minne olet menossa.
Opetuksessa kuulet kolme elämän suurinta kysymystä.
Vastauksesi niihin voivat sisältää avaimen tulevaisuuteesi.
Gordon Robertsonin uudesta audio-opetuksesta kuulet, -
mitkä ovat tyydyttävän elämän avaimet, mitä on olla Jumalan lapsi -
ja miten lopettaa itsensä mollaaminen.
Lisäksi opetuksessa on päivittäinen hartaus uskon vahvistamiseen.
Jumala on tehnyt sinut ainutlaatuseksi. Olet ainoa sinä kaikkina aikoina.
Olet ainoa, joka voi täyttää tehtävän, johon Hän on sinut erityisesti luonut.
Toivottavasti opetus rohkaisee tavoittelemaan Jumalan parasta.
Saat "Divine Direction" -opetuksen, kun liityt CBN:n kumppaniksi.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Hei taas. Lainsäätäjät molemmista puolueista -
kokoontuivat 71. rukousaamiaiselle 2. helmikuuta.
Musiikista vastasivat Brooklyn Tabernacle -kuoron jäsenet.
Tapahtuma tarjoaa tilaisuuden tavata, rukoilla ja rakentaa suhteita.
Pääpuhujana oli perinteitä mukaillen presidentti Biden.
Evankelikaalien tuki Donald Trumpin vaalikampanjalle ei ole taattu.
Keskeinen ryhmä panttaa kannatustaan.
Evankelikaalit tukivat vankasti Trumpia v. 2016 ja 2020.
David Brody kertoo, miksi se ei ole sanottua nyt.
Aion asettua ehdolle Yhdysvaltain presidentiksi.
Donald Trump on täysillä mukana v:n 2024 taistossa, -
mutta MAGA-ote evankelikaaleista saattaa lipsua.
Paljon on tapahtunut: Capitol-valtaus, välirikko Mike Pencen kanssa, -
asiakirjat Mar-a-lagossa, keskittyminen viime vaaleihin ja yleinen draama.
Corey Lewandowski on entinen kampanjapäällikkö.
Paljonko Trumpin pitää tehdä työtä evankelikaalien äänten eteen?
Hän on puolustanut elämää eniten presidenteistä. Mutta aika on nyt eri.
Työtä on paljon. Tiimillä on varmasti suunnitelma.
Evankelikaalien ja muiden tuki, jota hän ehkä piti taattuna v. 2020, -
vaatii todellista työtä.
Tällä hetkellä osa Trumpia viimeksi kannattaneista johtohahmoista -
ovat pantanneet kannatustaan.
Sellaisia ovat mm. Franklin Graham, Jack Graham ja Albert Mohler.
Pastori Robert Jeffries sanoo odottavansa esivaaleihin.
Evankelikaalisia Trumpin tueksi mobilisoinut Mike Evans sanoo, -
että Trump ei edusta Raamatun arvoja -
"eikä nauti enää evankelikaalisten tukea."
Trumpia on arvostellut myös juontaja James Robison: -
"Ellei Trump pääse yli pikkuasioista, -
kuinka voi odottaa kansan pääsevän yli isoista?"
Osa pitää Trumpin politiikasta mutta kavahtaa kaaosta, -
jota hänen ympärillään on.
He odottavat, lähteekö Ron DeSantis mukaan, -
lähteekö Mike Pompeo mukaan, mitä Mike Pence tekee.
Lähtevätkö esim. Chris Sununu tai Kristi Noem kisaan?
Kenttä on yhä muovautumassa.
Samaan aikaan liberaali media, esim. Vanity Fair, ottaa ilon irti -
otsikoilla kuten: "Meidät murskataan. Evankelikaalit hylkäämässä Trumpin."
Viesti on se, että evankelikaalit harkitsevat muita vaihtoehtoja, -
kuten DeSantisia ja Penceä.
Mitä Trump ajattelee? Keskustelimme siitä puhelimessa viime viikolla.
Mikä on sanomanne heille? - En oikeastaan välitä.
Se on merkki epälojaaliudesta.
Kukaan ei ole puolustanut oikeutta elämään enemmän kuin Trump.
Trumpin somejulkaisu välivaalien tuloksista nosti ongelmat näkyville: -
"Monet republikaanit epäonnistuivat aborttikysymyksen käsittelyssä, -
etenkin ne, jotka eivät hyväksy aborttia edes esim. raiskaustapauksissa.
Siinä menetettiin paljon ääniä."
Elämää puolustavien järjestöjen, esim. SBA Listin, johtajat vastasivat: -
"Kansallisissa vaaleissa on perinteisesti pärjännyt -
korostamalla elämää puolustavaa kantaa -
ja vertaamalla sitä demokraattien äärimmäiseen näkemykseen.
Odotamme Trumpin ja muiden ehdokkaiden -
tuovan esiin sen kannan."
Haluan, että ihmiset voivat tehdä, niin kuin katsovat parhaaksi.
Mutta Ronald Reagan, minä ja monet muut, luultavasti suurin osa, -
olemme kannattaneet poikkeusten sallimista.
Ilman sitä on suoraan sanottuna hyvin vaikea tulla valituksi.
Tästä huolimatta Trumpin ajatellaan puolustaneen elämää -
presidenteistä eniten. Muitakaan saavutuksia ei unohdeta.
Niitä ovat mm. kolme korkeimman oikeuden tuomaria, -
uskonnonvapausvoitot ja lähetystösiirto Jerusalemiin.
Tukiryhmiäkin on jo muodostumassa, kuten "Pastorit Trumpin puolesta", -
jota johtaa oklahomalainen Jackson Lahmeyer.
Kun Trump ilmoitti lähtevänsä -
republikaanipuolueen presidenttiehdokaskisaan, -
monet pastorit ja uskonjohtajat olivat hyvin hiljaa.
Aloin ajatella, että pitää alkaa koota pastoreita Trumpin taakse, -
sillä elinaikanamme ei ole ollut toista -
kristityille yhtä myötämielistä presidenttiä.
Edessä on silti vielä paljon työtä.
Vielä ei ole nähty sellaista kampanjointia, -
jota yleensä on tässä vaiheessa ollut.
Neuvoni on: Älä pidä heitä itsestään selvänä.
Heistä pitää huolehtia. Heille pitää puhua ja heitä pitää kuunnella.
Ei saa luottaa aiempiin meriitteihin. He haluavat nähdä jatkoa työlle -
ilman mitään kaaosta.
Eniten tarvitaan rukousta.
Se oli palavaa viimeksi.
Huolimatta siitä, äänestävätkö evankelikaalit Trumpia nyt, -
vaalien puolesta on syytä rukoilla.
David Brody, Washington.
Tulossa: Yhdessä maailman suurimmista slummeista -
suodatin muuttaa tuhansien elämää ja avaa ovea evankeliumille.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Gordon Robertsonin uusin audio-opetus -
"Divine Direction" (Jumalallinen suunta).
Voin täyttyä ilolla, rakkaudella ja Pyhän Hengen rauhalla, -
koska minut on tehty Hänen kuvakseen.
Sitä Jumala tahtoo. Niin Hän on tarkoittanut alusta asti.
Minun tulee ilmentää Häntä ihmisen muodossa.
Nämä ovat ihmeellisiä, virvoittavia sanoja.
Opetus on saatavana nyt.
Kenian Nairobissa on 780 hehtaarin asuinalue -
täynnä ruosteisia maalattiallisia peltihökkeleitä.
Kiberan slummissa asuu noin 400 000 ihmistä.
Olosuhteet ovat kurjat. Alueella ei ole poliisia, viemäreitä tai jätehuoltoa.
Ulosteet päätyvät slummin läpi kulkevaan jokeen.
Se saastuttaa veden sekä sairastuttaa ja tappaa.
Kristillinen järjestö vie Kiberaan vedenpuhdistuslaitteita -
ja toivon sanomaa.
Chris Beth on Bucket-järjestön tarinankertoja ja johtaja.
Hän liittyy seuraamme nyt.
Puhutaanpa työstänne Kiberan slummissa.
Kuvaile olosuhteita siellä ja likaisen veden aiheuttamia ongelmia.
Kibera on ainutlaatuinen paikka. Sen koko on noin 780 hehtaaria.
Siellä asuu 408 000 ihmistä ilman moniakin asioita.
Yksi asia, jossa voimme auttaa, on puhdas, turvallinen juomavesi.
Siellä on noin 95 000 taloutta, -
joilla ei ole pääsyä puhtaaseen juomaveteen.
Keskitymme siihen, mitä kutsuisin hypertasoksi, -
eli toimitamme jokaiseen talouteen -
pääsyn puhtaaseen, turvalliseen juomaveteen -
hyvin yksinkertaisen suodattimen avulla.
Se sopii kaikkiin ämpäreihin ja astioihin.
Kuvailepa hieman sen toimintaa ja vaikutusta.
Se on ontelokuitusuodatin.
Se ei ole uusi keksintö.
Sitä on käytetty munuaisdialyysissä tietääkseni yli 30 vuotta.
Suodattimen voi kiinnittää kaikenlaisiin ämpäreihin tai astioihin.
Se suodattaa 0,1 mikrometriä suuremmat partikkelit, -
joita on saastuneessa pintavedessä, jota ihmisten pitää juoda.
Se suodattaa bakteerit, alkueläimet, muut loiset, -
maa-aineksen ja jätteet.
Jäljelle jää yli 20 vuoden arvosta puhdasta, turvallista juomavettä.
Olette jakaneet suodattimia noin 33 000 ihmiselle Kiberassa.
Miten puhdas juomavesi on vaikuttanut?
Ensinnäkin kuulemme, millaisia fyysisiä vaikutuksia -
puhtaan veden saannilla on yhteisöön.
Olemme kuulleet, että klinikoita ollaan sulkemassa, -
sillä niillä ei ole enää tarpeeksi hoidettavia.
Lasten koulupoissaolot ovat vähentyneet.
Aikuisten ei enää tarvitse jäädä yhtä paljon pois töistä -
ripulin tai muiden oireiden takia, -
joita veden välityksellä leviävät sairaudet aiheuttavat.
Fyysiset vaikutukset ovat suurenmoisia, -
mutta meitä kiinnostaa jokin syvempi.
Meille suodattimesta tulee avain, -
joka mahdollistaa pitkäkestoisen suhteen muodostamisen.
Sillä ansaitsemme oikeuden jakaa evankeliumia ja opetuslapseuttaa.
Tämän ansiosta ihmisiä tulee Kristuksen luo.
Seurakunnilla on nyt iso haaste, -
sillä alueella on nyt niin paljon uusia uskovia.
Viette siis suodattimia ja toivon sanomaa.
Kerropa, miten teette sitä ja miten se on vaikuttanut Kiberassa.
Aiheesta likavesisanko voisi pitää kuusi eri saarnaa.
Yksinkertaisin on se, että lika ja epäpuhtaudet, joita vedessä on, -
muistuttavat asioita, joiden kanssa kaikki käyvät kamppailua.
Se on synti elämässämme, -
asiat, jotka erottavat meidät Jumalasta.
Suodatin edustaa melkein sitä, mitä Jeesus teki edestämme ristillä.
Aina kun viemme jollekulle suodattimen, -
vierailemme perheen luona ainakin kolme kertaa.
Vierailujen aikana tarkastamme, että suodattimet toimivat oikein -
ja ihmiset huoltavat niitä.
Isompi osa on sitä, että ansaitsemme oikeuden -
käydä heidän kotonaan ja tarkastaa suodatin, -
mutta me myös julistamme evankeliumia niille, -
jotka eivät ole vielä kuulleet.
Niille, jotka ovat kuulleet ja lähteneet seuraamaan Jeesusta, -
opetamme opetuslapseuden askeleita, -
niin että voimme ohjata jokaisen -
samanhenkiseen paikallisseurakuntaan.
Chris Beth Bucket-järjestöstä, kiitos, että tulit ohjelmaan.
Kiitos työstä, jota sinä ja tiimisi teette.
Kiitos. Jumalan siunausta! - Samoin.
Lisää uutisia Jumalan työstä maailmalla -
on kotisivuillamme cbnnews.com.
CBN:n Uutisvahti.
Kiitos seurasta!
Tuoreet uutiset, juttuja ja ohjelmia yksinoikeudella.
Luotettavaa uutisointia. - Kerromme, mitä tapahtuu ja miten rukoilla.
Tämä on CBN:n Uutisvahti.
Koska totuudella on väliä.
Arkisin viideltä CBN-uutiskanavalta.
Hei! Olen Gordon Robertson. Uusimman opetukseni aihe on se, -
kuka olet, mistä tulet ja ennen kaikkea minne olet menossa.
Opetuksessa kuulet kolme elämän suurinta kysymystä.
Vastauksesi niihin voivat sisältää avaimen tulevaisuuteesi.
Gordon Robertsonin uudesta audio-opetuksesta kuulet, -
mitkä ovat tyydyttävän elämän avaimet, mitä on olla Jumalan lapsi -
ja miten lopettaa itsensä mollaaminen.
Lisäksi opetuksessa on päivittäinen hartaus uskon vahvistamiseen.
Jumala on tehnyt sinut ainutlaatuseksi. Olet ainoa sinä kaikkina aikoina.
Olet ainoa, joka voi täyttää tehtävän, johon Hän on sinut erityisesti luonut.
Toivottavasti opetus rohkaisee tavoittelemaan Jumalan parasta.
Saat "Divine Direction" -opetuksen, kun liityt CBN:n kumppaniksi.
Nykytieteen ulottumattomissa on voima, joka uhmaa logiikkaa.
Miten selvisin? - Meni ajantaju.
Innoittavia ensikäden kokemuksia Jumalan väliintulosta, -
joka käänsi mahdottomat tilanteet.
Se oli täysi ihme. - Rukous toimii.
Jumala teki sen. - Hän pystyy mahdottomaan. - Hän ei petä.
"Ihmeissä eläminen tänään" viikonloppuisin CBN:n kanavilla.
Tilaa päivittäinen pikakäynnistys CBN Newsilta.
Pääuutiset lyhyesti sähköpostiisi.
Pysy ajan tasalla tapahtumista, politiikasta ja viihteestä.
Tilaa osoitteesta QuickStart.news.
Arkeologit ovat yli sadan vuoden ajan tutkineet Daavidin kaupunkia, -
josta Daavid teki Israelin pääkaupungin yli 3 000 vuotta sitten.
Nyt yhtä sen tärkeimmistä kohteista kaivetaan näkyviin.
Kuten Chris Mitchell kertoo, -
siellä Jeesus teki yhden tunnetuimmista ihmeistään.
Siiloan allas sijaitsee Daavidin kaupungin alapäässä.
Se oli muinoin Jerusalemin tärkeimpiä paikkoja.
Tänne kaikki juutalaiset kokoontuivat kolmesti vuodessa, -
helluntaina, lehtimajanjuhlille ja pääsiäisenä.
He kastautuivat ja puhdistautuivat hengellisesti ennen temppeliin nousua.
Nämä portaat löytyivät vuonna 2004.
Kun allas vallin toisella puolella on kaivettu kokonaan esiin, -
allas tulee ensikertaa modernin historian aikana kaikkien nähtäville.
Nyt ollaan päästy siihen vaiheeseen, -
että kaksi viikkoa sitten saimme kaivausluvan.
Kohde löydettiin vuonna 2004.
Nyt, 18 vuotta myöhemmin pääsemme viimein kaivamaan.
Traktorit ovat jo aloittaneet työn.
Toivottavasti pian, 1―2 vuodessa -
pystymme näkemään koko altaan.
Videolta näkyy, miltä allas kenties näytti, -
kun juutalaiset puhdistautuivat ja nousivat temppeliin.
Aikakirjat ja 2. Kun. kertovat Hiskian rakennustyöstä.
"Mitä muuta on kerrottavaa Hiskiasta ja kaikista hänen urotöistään, -
ja kuinka hän rakensi lammikon ja vesijohdon ja johti veden kaupunkiin, -
se on kirjoitettuna Juudan kuningasten aikakirjassa."
Joh. evankeliumi kertoo, miten Jeesus paransi täällä sokean.
"Tämän sanottuaan hän sylki maahan ja teki syljestä tahtaan -
ja siveli tahtaan hänen silmilleen -
ja sanoi hänelle: 'Mene ja peseydy Siiloan lammikossa' [...]
Niin hän meni ja peseytyi ja palasi näkevänä."
Allas yhdistää Raamatun henkilöt.
Raamatun kertomukset. Daavid, Salomo, Hiskia, kuninkaat, -
Jesajan ja Jeremian kertomukset tapahtuivat täällä.
Tämä on Jerusalemin vesijärjestelmä ja elämän lähde.
Projekti yhdistää myös nykyajan ihmisiä, hän sanoo.
Olemme Jerusalemissa, joka yhdistää koko maailmaa.
Kaikki maailmassa seuraavat, mitä Jerusalemissa tapahtuu.
Kun elämme, luomme ja innovoimme Jerusalemissa tänään, -
samaan aikaan Siiloan altaalla kaivetaan nyt esiin sellaista, -
mikä yhdisti ihmisiä 2 000 vuotta sitten.
Se ei ole vain historiaa, jolla ei ole merkitystä enää.
Jerusalem yhdistää yhä ihmisiä kaikista uskonnoista ja taustoista.
Nyt paljastetaan kiviä, jotka tekivät samoin tuhansia vuosia sitten.
Kaivaukset ovat unelmien täyttymys niille, -
jotka työskentelevät täällä.
Unelmasta tulee totta, -
kun Siiloan altaan kaivaukset saadaan päätökseen -
ja miljoonat ihmiset kaikista taustoista pääsevät käymään täällä -
ja kävelemään pyhiinvaellustien ylös temppelille.
Toivottavasti se unelma toteutuu.
Chris Mitchell, Siiloan allas, Daavidin kaupunki.
Kiehtovaa, miten historia paljastuu.
Kiitos seurasta! Ensi viikkoon ja Jumalan siunausta!
Suomennos: Marianne Tenetz